Паул Флеминг
Към себе си

Превод от немски: Борис Струма, —

chitanka.info

И все пак твърд бъди! И все пак не унивай!

Щастливец ли е друг — не му завиждай ти!

Развличай се самин и да не те гнети,

че всеки ти е враг и против теб отива.

Ти смятай радостта или скръбта горчива

все като жребий свой, без той да те смути,

и нужното върши, преди да те слети

повеля за това, и чакай дан щастлива.

Та за какво скърби човек, какво прославя?

Виж: всичките неща, в които ти си взрян,

са в тебе! Остави суетния си блян

и в себе си, преди да тръгнеш, се вглъбявай,

че който се владей, със всичко е богат

и му е подчинен безкрайният ни свят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.